VIII. ERANSKINA
ESKABIDEAK ETA DOKUMENTAZIOA ELEKTRONIKOKI AURKEZTEKO ERANSKINA
Administrazio Publikoen Administrazio Prozedura Erkideari buruzko urriaren 39/2015 Legeak dituen aurreikuspenak indarrean jarri zirenetik, ezinbestekoa da pertsona juridiko guztiek administrazio publikoarekin elektronikoki harremanetan jardutea (elkarteak, erkidegoak, enpresak…).
Egoera honetan zenbait inguruabar daude:
1. 1.- Bai, eskura dugu erakundeko ordezkariaren ziurtagiri elektronikoa
Halakoetan, dirulaguntzaren eskaera Udaleko webguneko hurrengo atal honetan eska daiteke: Dirulaguntzak, bekak, sariak eta laguntzak eskatzea.
2. 2.- Ez dugu ziurtagiri elektronikorik eta bat lortu nahi genuke edozein administrazio publikorekin harremanetan jartzeko
Kasu horretan, aukerak ordaintzekoak izango dira, eta behean adierazitako erakundeen bidez egin beharko dira:
IZENPE
— (https://www.izenpe.eus/contenidos/informacion/certificado_representante/ es_def/adjuntos/3_Guia_Asociaciones.pdf)
Edo Diruaren eta Zerga-zigiluaren Fabrika Nazionala
— (https://www.sede.fnmt.gob.es/documents/10446703/10515015/re_pr_repre- sentantepj_representanteespj.pdf).
Ziurtagiri hau lortzen denean, aurreko puntuan azaldutako moduan eska daiteke dirulaguntza.
3. 3.-Ez dugu, baina presidenteak edo idazkariak identifikazio elektronikoa dute, eta Sestaoko Udalarekin bakarrik dihardugu harremanetan
Halakoetan izapidea doakoa da. Elkarteko presidenteak edo idazkariak egin beharko du Ordezkaritza berriaren izapidea Udaleko webgunearen bidez.
Izapide honetan nahitaezkoa izango da elkarteko zuzendaritza-batzarra duen Eusko Jaurlaritzako Elkarteen Erregistroko ziurtagiria aurkeztea.
Ordezkaritza onetsitakoan, jakinarazpen pertsonala jasoko duzue, eta dirulaguntzaren eskaerari dagokion izapidea 1. puntuan azaldu den bezala gauzatzeko aukera emango zaizue.
4. Ez dugu, baina presidenteak edo idazkariak ez dute identifikazio elektronikorik, eta Sestaoko Udalarekin bakarrik dihardugu harremanetan.
Halakoetan izapidea doakoa da. Elkarteko presidenteak edo idazkariak BAKQ ziurtagiri elektronikoa eskatzeko baldintzak bete beharko ditu (helbide elektronikoa, telefono mugikorra eta 16 urtetik gora izatea).
Eskaera aurrez aurre egin daiteke Udaleko Erregistroan, Estatistika Sailean (errolda) edo KZgunea zerbitzuan.
Ziurtagiri hau lortzen denean, aurreko puntuan azaldutako moduan eska daiteke dirulaguntza.












